с 24 % през 2013 г. спрямо 2012 г. и впоследствие до края на разследвания период в рамките на прегледа е намаляла с 25,9 процентни пункта. Като цяло през разглеждания период възвръщаемостта на инвестициите е намаляла с 17 процентни пункта.
 4.5.4. Заключение относно вредата
 (166)
 Благодарение на действащите антидъмпингови мита промишлеността на Съюза е продължила да се възстановява от въздействието на предишния вредоносен дъмпинг.
 (167)
 През разглеждания период е настъпило положително развитие по отношение на обема на продажбите и на пазарния дял, тъй като промишлеността на Съюза е успяла да следва нарастването на потреблението. Също така производството и използването на капацитета са се увеличили през разглеждания период.
 (168)
 Показателите за вредата, свързани с финансовите резултати на промишлеността на Съюза (рентабилност, парични потоци и възвръщаемост на инвестициите), са били положителни през разглеждания период. Независимо от това паричният поток е отбелязал низходяща тенденция.
 (169)
 С оглед на гореизложеното Комисията стигна до заключението, че промишлеността на Съюза се е възстановила от предишния дъмпинг и през разглеждания период не е понесла съществена вреда по смисъла на член 3, параграф 5 от основния регламент.
 4.6. Вероятност от повторно възникване на вредата
 4.6.1. Предварителни бележки
 (170)
 Разследването показа, че през разследвания период в рамките на прегледа китайският внос е осъществяван на дъмпингови цени и има вероятност от продължаване на дъмпинга, ако се допусне срокът на мерките да изтече.
 (171)
 Тъй като промишлеността на Съюза не е понесла съществена вреда, бе оценено дали има вероятност от повторно възникване на вредата, ако се допусне срокът на действие на мерките по отношение на КНР да изтече, в съответствие с член 11, параграф 2 от основния регламент.
 (172)
 За да се установи вероятността от повторно възникване на вреда, бяха анализирани следните елементи: i) свободният капацитет и натрупването на запаси от суровини в КНР, ii) евентуалните ценови равнища на китайския внос на пазара на Съюза на продукта, предмет на прегледа, и iii) тяхното въздействие върху промишлеността на Съюза.
 4.6.2. Свободен капацитет и натрупване на запаси от суровини в КНР
 (173)
 Както е обяснено в съображение 78, КНР разполага със значителен свободен капацитет за производството на волфрамов карбид, който се оценява на между 12 000 до 20 000 тона, което представлява между 94 % и 156 % от потреблението на Съюза през разследвания период в рамките на прегледа.
 (174)
 Освен това, както е посочено в съображение 79, КНР разполага със запаси от суровини за производството на волфрамов карбид (т.е. АПВ и волфрамови концентрати), от които за кратък период от време могат да бъдат произведени над 25 000 тона волфрамов карбид.
 (175)
 При отсъствието на антидъмпингови мерки свободният капацитет, съчетан с натрупаните запаси от суровини, най-вероятно ще се използва за производство за износ в Съюза, тъй като той е привлекателен пазар за китайските производители износители, както вече бе пояснено в съображение 85 и следващи. Също така няма признаци, че ще има увеличено търсене на волфрамов карбид на пазарите на други трети държави, докато потреблението в Съюза е отбелязало възходяща тенденция и, както се посочва и в съображение 84, през разследвания период в рамките